Ուղղահայաց (ֆիլմ)

«Ուղղահայաց» (ռուս. "Вертикаль"), ֆիլմ, որը նկարահանվել է 1967 թվականին ԽՍՀՄ-ում "Одесская киностудия" կինոընկերության կողմից։ Ֆիլմի ռեժիսորներն են ՝ Ստանիսլավ Գովորուխինը և Բորիս Դուրովը։

Սյուժե 
Ֆիլմը պատմում է լեռնագնացների խմբի մասին, որոնք մեկնում են Սվանեթ, որպեսզի բարձրանան Օր-Տաու լեռը։ Խումբը ղեկավարում էր փորձառու լեռնագնաց Վիտալի Լոմովը։ Ժամանելով Սվանեթ՝ խումբը իջևանում է Լոմովի ընկեր տեղացի Վիսսարիոնի մոտ։ Վերջինիս ավագ տղան ևս լեռնագնաց էր եղել և մահացել էր Օր-Տաու լեռը բարձրանալիս։ Վերելքից առաջ Վիսսարիոնը խնդրում է Լոմովին գտնել որդու դին, որը 1 տարի առաջ էր վախճանվել։ Խումբը կիսվում է երկու մասի՝ երկու հոգի մնում է լեռան ստորոտին, իսկ չորսը բարձրանում են։ Ստորոտին մնում է խմբի հետ կապը պահող Վոլոդյան և բժիշկ Լարիսան։ Վոլոդյան հաղորդագրություն է ստանում, որ մոտենում է ցիկլոն և հայտնում է ընկերներին դրա մասին, բայց հաղորդագրությունը ստացած լեռնագնացը չի հայտնում խմբին արհավիրքի մասին։ Խումբը հասնում է լեռան գագաթին, սակայն վերադարձի ճանապարհին նրանք ընկնում են ցիկլոնի մեջ։ Նրանցից մեկը շանթահարվում է, իսկ մյուսը ժամանակավոր կորցնում է տեսողությունը (ձյան պատճառով)։ Խմբի ղեկավարը ստիպված է լինում միայնակ վերադառնալ ճամբար։ Բարեբախտաբար բոլորը փրկվում են և վերադառնում են տուն։

Դերասաններ 
 Վլադիմիր Վիսոցկի (ռուս. Владимир Высоцкий) - Վոլոդյա
 Լարիսա Լուժինա (ռուս. Лариса Лужина) - Լարիսա
 Գեորգի Կուլբուշ (ռուս. Георгий Кульбуш) - Լոմով
 Գենադի Ոռոպաև (ռուս. Геннадий Воропаев) - Գենադի
 Մարգարիտա Կոշելևա (ռուս. Маргарита Кошелева) - Ռիտա
 Ալեքսադր Ֆադեև (ռուս. Александр Фадеев) - Նիկիտին
 Բուխութի Զակարիաձե (ռուս. Бухути Закариадзе) - Վիսսարիոն

Երաժշտություն 
Ֆիլմը հայտի է իր երգերով/երաժշտությամբ։ Երգերի հեղինակն ու կատարողն է հանրահայտ պոետ և կատարող Վլադիմիր Վիսոցկին։
Ֆիլմում հնչում են Վիսոցկու հետևյալ երգերը ՝
 «Песня о друге» Երգ ընկերոջ մասին
 «Свои обиды каждый человек…» Ամեն մարդ իր վիրավորանքները...
 Вершина («Здесь вам не равнина, здесь климат иной…») Գագաթ
 Баллада об альпийских стрелках («Мерцал закат, как блеск клинка…») Բալլադ ալպիական հրաձիգների մասին
 Прощание с горами Հրաժեշտ լեռների հետ

Ծանոթագրություններ 

1967 ֆիլմեր
Խորհրդային ֆիլմեր
Ռուսերեն ֆիլմեր
Խորհրդային սև-սպիտակ ֆիլմեր